Χωροθέτηση των ανανεώσιμων πηγών ενέργειας: Η ελληνική πραγματικότητα:
Creators: name: Πετροχείλου, Βασιλική Γεωργίου
Publisher: name: Aristotle University of Thessaloniki
Year: 2011
Subjects: ανανεώσιμος
ενέργεια
Ελλάδα
renewable
energy
Greece

description: Αντικείμενο της παρούσας διπλωματικής εργασίας είναι η σκιαγράφηση της εικόνας των ανανεώσιμων πηγών ενέργειας στη χώρα μας. Αναλύονται οι δυνατότητες αξιοποίησης τους, το νομικό και θεσμικό πλαίσιο που τις περιβάλλει, η διαδικασία αδειοδότησής τους, η οικονομική διάσταση αυτών των έργων καθώς και η εξέλιξή τους με την πάροδο των ετών. Επιπλέον παρουσιάζεται η αξιοποίηση των ήπιων πηγών ενέργειας στον ελληνικό χώρο και εξετάζονται - ανά μορφή ενέργειας- τα οφέλη και τα μειονεκτήματά από τη χρήση τους, η παρούσα εκμετάλλευσή τους, οι εφαρμογές τους, τα προκύπτοντα προβλήματα αλλά και οι προοπτικές που υπάρχουν, με βάση το δυναμικό του ελλαδικού χώρου και την υπάρχουσα νομοθεσία. Επιπροσθέτως εξετάζεται η ιδιαίτερη περίπτωση της αξιοποίησης των ανανεώσιμων μορφών ενέργειας στα ελληνικά νησιά. Περιγράφεται η παρούσα ενεργειακή κατάσταση και παρουσιάζονται τα κυριότερα ενεργειακά προβλήματα των ελληνικών νησιών καθώς και τα οφέλη που αποκομίζονται από τη διείσδυση της ανανεώσιμης ενέργειας στο ενεργειακό τους μίγμα. Εξετάζεται το δυναμικό των νησιών αλλά και οι διάφοροι κοινωνικοί, τεχνικοί και χωροταξικοί περιορισμοί ανάπτυξης των ανανεώσιμων πηγών ενέργειας σε αυτά. Τέλος μελετάται η σκοπιμότητα των έργων διασύνδεσης των νησιωτικών περιοχών με το ηπειρωτικό δίκτυο της χώρας προς την κατεύθυνση της αύξησης της συμμετοχής των ανανεώσιμων πηγών ενέργειας στο ενεργειακό ισοζύγιο. Ακόμα παρουσιάζονται ορισμένες χαρακτηριστικές μελέτες περιπτώσεων ανανεώσιμων πηγών ενέργειας, τόσο στην ηπειρωτική χώρα, όσο και στα ελληνικά νησιά για την καλύτερη αποτύπωση της κατάστασης στον ελληνικό χώρο. Τα τελευταία χρόνια η συνολική συνεισφορά της ανανεώσιμης ενέργειας καταγράφει ανοδική πορεία, εξαιτίας των επενδύσεων που πραγματοποιούνται στο πλαίσιο των πολιτικών ενίσχυσης, των οικονομικών κινήτρων που θεσπίζονται και των μεγάλων προοπτικών αξιοποίησης των ανανεώσιμων πηγών ενέργειας. Ωστόσο η συμμετοχή τους στο ενεργειακό ισοζύγιο της χώρας μας παραμένει μειοψηφική. Η ευρύτερη εκμετάλλευσή τους με βασικούς άξονες τη βιώσιμη ανάπτυξη, την προστασία του περιβάλλοντος, την τόνωση της οικονομίας, την ενίσχυση της απασχόλησης και την ασφάλεια του ενεργειακού εφοδιασμού καθίσταται αναγκαία για τον περιορισμό των ιδιαίτερα οξυμένων προβλημάτων που προκύπτουν από την εκμετάλλευση των συμβατικών πηγών ενέργειας.
description: The object of the present Master’s Thesis is to outline the picture of renewable energy sources in our country. It analyzes the potential of their exploitation, the legal and institutional framework surrounding them, the licensing process, the financial aspect of these works and their evolution over the years. In addition, it presents the development of mild energy sources in Greece and examines – for every form of energy- the benefits and the disadvantages of their use, their exploitation, their applications, the resulting problems and also the prospects that are based on the potential of Greece and the present legislation. Moreover it examines the special case of the development of renewable energy sources in the Greek islands. It describes the current energy situation and presents the main energy problems of the Greek islands and the benefits gained from the import of renewable energy in their energy mix. It examines the energy potential of the islands and the various social, technical and land - planning restrictions of the development of renewable energy at them. Finally it looks into the advisability of interconnection projects of the islands to the continental power grid of the country towards increasing the share of renewable energy sources in energy balance. Furthermore it presents some distinctive case studies of renewable energy sources, both in the continental country and in the Greek islands, for the better understanding of the situation in Greece. During the last years the total contribution of renewable energy has an upward course, because of the investments that are made in the context of the supporting policies, the financial motives that are enacted and the major prospects of the development of renewable energy sources. However their share in the energy balance of the country is still low. Their further exploitation with basic keystones the sustainable development, the environmental protection, the improvement of the economy and the safety of energy supply is necessary for the confrontation of the serious problems that are caused by the exploitation of conventional energy sources.